Thynnidae

Thynnidae er en familie av stilkvepser. Larvene snylter på biller. Gruppen omfatter ca. Det er 1500 nålevende arter mellom Thynnidae og Tiphiidae, av disse er 13 arter av Thynnidae funnet i Europa og 1 i Norge.

Utseende 
Små til store (opptil 30 mm), slanke, gjerne svarte vepser. Kroppen er vanligvis kledt med oppstående hår. Det er svært stor forskjell på kjønnene. Ho de fleste artene har hannene har fullt utviklede vinger mens hunnene er helt vingeløse. Hannene er dessuten gjerne mye større enn hunnene – hos hoen arter flyr hannen rundt med hunnen hengende under seg under paringen. Hos noen undergrupper har begge kjønn vinger, hannene er da gjerne markert slankere enn hunnene. Det finnes også arter der hannen er mye mindre enn hunnen. Hannen kan ofte ligne på en stikkveps (Vespidae) og har lange antenner, hunnen minner gjerne om en tettbygd maur eller en maurveps, med ganske korte antenner.

Levevis 
Disse artene er parasitoider som stort sett snylter på larver av biller (Coleoptera) som har larver i jorden. Én art snylter i stedet på jordsirisser (Gryllotalpidae). Hunnen graver seg ned til byttet, lammer det med et stikk og legger et egg på det. Vepselarven utvikler seg så på den paralyserte larven. Hunnene har giftbrodd og de større artene kan gi smertefulle stikk, som i sjeldne tilfeller kan føre til et livsfarlig anafylaktisk sjokk hos mennesker som blir stukket.

Utbredelse 
Thynnidae er utbredt i alle verdensdeler. De fleste lever i varme områder, og bare en arter finnes i Norge.

Systematisk inndeling / europeiske arter 

Denne oversikten har fokus på europeiske arter.

 Ordenen vepser (vepser, humler, bier og maur) (Hymenoptera) 
 Underordenen stilkvepser (Apocrita)
 delgruppe broddvepser (Aculeata) 
 Overfamilien Thynnoidea
 Familien Thynnidae
 Underfamilien Anthoboscinae
 Underfamilien Diamminae
 Underfamilien Methochinae – 2 arter i Europa
 Methocha articulata Latreille, 1792 – finnes i Norge
 Underfamilien Myzininae – 11 arter i Sør- og Mellom-Europa
 slekten Meria – 7 arter i Europa
 slekten Myzinum – én art i Europa
 slekten Poecilotiphia – 3 arter i Europa
 Underfamilien Thynninae
 Familien Chyphotidae
 Overfamilien Tiphioidea
 Familien Tiphiidae
 Underfamilien Brachycistidinae
 Underfamilien Tiphiinae
 Familien Sierolomorphidae

Referanser

Eksterne lenker 
 
 Chrysis.net – italiensk, engelskspråklig nettside om slekten Methoca
 Thynnid wasps of Africa and Madagascar

Vepser